Ο **Μάριαν Σάρετς** (γεννημένος στις 2 Δεκεμβρίου 1977) είναι Σλοβένος πολιτικός και ηθοποιός, ο οποίος διατέλεσε από τις 13 Σεπτεμβρίου 2018 ως τις 13 Μαρτίου 2020 ως ο 9ος πρωθυπουργός της Σλοβενίας. Ξεκίνησε την καριέρα του ως κωμικός και πολιτικός σατιρικός, αλλά αργότερα μπήκε στην πολιτική. Εκλέχθηκε δήμαρχος του Κάμνικ, συμμετείχε στις προεδρικές εκλογές του 2017 (χάνοντας για μικρή διαφορά από τον Μπόρουτ Πάχορ στις επαναληπτικές) και μπήκε στην εθνοσυνέλευση το 2018 με το κόμμα του Λίστα του Μάριαν Σάρετς. Στις 17 Αυγούστου 2018 εξελέγη πρωθυπουργός. Στις 27 Ιανουαρίου 2020 ανακοίνωσε την παραίτησή του από την πρωθυπουργία.

Πρώιμη καριέρα στην κωμωδία
---------------------------

Αφού τελείωσε το λύκειο το 1996, ο Σάρετς αποφοίτησε ως ηθοποιός από την Ακαδημία Θεάτρου, Ραδιοφώνου, Κινηματογράφου και Τηλεόρασης το 2001. Στα χρόνια που ακολούθησαν, έπαιξε σε διάφορα προγράμματα στη Σλοβένικη Εθνική τηλεόραση, με εμφανίσεις όπως στην ραδιοφωνική εκπομπή Radio Ga-Ga του Σάσο Χρίμπαρ και τη τηλεοπτική εκπομπή Hri-bar. Ο Σάρετς εργάστηκε κυρίως ως κωμικός και σατίρισε πολιτικούς. Κατά τη διάρκεια αυτής της περιόδου, έγινε γνωστός με το ρόλο του Ιβάν Σερπέντινσεκ, ενός γκρινιάρη αγρότη από την Άνω Καρνιόλα. Επίσης, μιμήθηκε πολλούς διάσημους ανθρώπους, όπως τον πρώην πρόεδρο της Σλοβενίας Γιάνεζ Ντρνόβσεκ, τους Κάρελ Εργιάβετς, Οσάμα μπιν Λάντεν, Φιντέλ Κάστρο, Άντον Ροπ, Γιέλκο Κατσίν, τον Γιάνεζ Γιάνσα, Αντρέι Μπάγιουκ και άλλους. Εργάστηκε επίσης ως δημοσιογράφος και συντάκτης.

Πολιτική καριέρα
----------------

### Αυτοδιοικητκή πολιτική

Στις τοπικές εκλογές του 2010, ο Σάρετς ήταν υποψήφιος για τη θέση του δημάρχου του Κάμνικ, πόλη στην βόρεια-κεντρική Σλοβενία. Σε μια σπάνια περίπτωση για προσωπικότητες από τα ΜΜΕ που προσπάθησαν να εισέλθουν στη πολιτική σε εθνικό ή τοπικό επίπεδο στη Σλοβενία, ο Σάρετς ήταν επιτυχής. Στον πρώτο γύρο της εκλογικής διαδικασίας κατετάγη δεύτερος , κέρδισε ωστόσο με μικρή διαφορά στις επαναληπτικές εκλογές. Αφού μπήκε στο κόμμα Θετική Σλοβενία του Ζόραν Γιάνκοβιτς, το 2014 συμμετείχε στις τοπικές εκλογές με τη δική του λίστα και επανεξελέγη από τον πρώτο γύρο με σχεδόν τα δύο τρίτα των ψήφων. Αφού εξελέγη δήμαρχος, αποσύρθηκε από το θέατρο και αφοσιώθηκε πλήρως στο δημαρχικό έργο.

### Προεδρική εκστρατεία

Τον Μάιο του 2017, ο Σάρετς ανακοίνωσε ότι θα συμμετάσχει στις επερχόμενες προεδρικές εκλογές που θα ελάμβαναν χώρα στις 22 Οκτωβρίου. Παρόλο που τα μέσα ενημέρωσης θύμιζαν την καριέρα του, πήρε την υποψηφιότητα στα σοβαρά, δηλώνοντας ότι "το αξίωμα του προέδρου πρέπει να αντιμετωπίζεται ως σοβαρό". Ασκώντας κριτική στον Μπόρουτ Πάχορ επειδή ελάμβανε την προεδρία ως διασημότητα, ο Σάρετς θεωρήθηκε ως ισχυρή υποψηφιότητα, καθώς θα μπορούσε να προσελκύσει την νέα γενιά των ψηφοφόρων και των ψηφοφόρων που κλίνουν προς την αριστερή πλευρά του πολιτικού φάσματος. Στον πρώτο γύρο των εκλογών, ο Σάρετς έλαβε το 25% των ψήφων και στην επαναληπτική εκλογή εναντίον του Πάχορ στις 12 Νοεμβρίου έχασε με μικρή διαφορά.

### Πρωθυπουργός της Σλοβενίας

Τον Ιούνιο του 2018, ο Σάρετς συμμετείχε στις βουλευτικές εκλογές με τη Λίστα του Μάριαν Σάρετς. Το κόμμα κέρδισε το 12,6% των ψήφων εκλέγοντας 13 βουλευτές. Η λίστα του Μάριαν Σάρετς έγινε το δεύτερο μεγαλύτερο κόμμα στην Εθνοσυνέλευση. Στις 17 Αυγούστου 2018 εξελέγη πρωθυπουργός, και ηγήθηκε της 13ης κυβέρνησης της Σλοβενίας.

Στις 27 Ιανουαρίου 2020 ο Σάρετς παραιτήθηκε από πρωθυπουργός, έπειτα από την παραίτηση του υπουργού Οικονομικών Αντρέι Μπερτοντσέλι με αφορμή τις προτεινόμενες αλλαγές στη νομοθεσία για την υγεία.

Παραπομπές
----------

1. ↑  (Γερμανικά) *Munzinger Personen*. 00000031500. Ανακτήθηκε στις 9  Οκτωβρίου 2017.
2. ↑  plus.si.cobiss.net/opac7/conor/73725539.
3. ↑  Ανακτήθηκε στις 7  Μαΐου 2020.
4. ↑  Ανακτήθηκε στις 24  Οκτωβρίου 2021.
5. ↑  Ανακτήθηκε στις 24  Οκτωβρίου 2021.
6. ↑  «About the Government | GOV.SI». Ανακτήθηκε στις 15  Δεκεμβρίου 2022.
7. 1 2 3  «Župan | Občina Kamnik». Kamnik.si. Ανακτήθηκε στις 19 Ιουνίου 2017.
8. ↑  STA (17 Αυγούστου 2018). «FOTO:Šarec: Očitno nekdo želi, da se mučim naprej». *www.delo.si*.
9. ↑  «Video: Kvajdej poj, babe zoprne! :: Prvi interaktivni multimedijski portal, MMC RTV Slovenija». Rtvslo.si. Ανακτήθηκε στις 19 Ιουνίου 2017.
10. 1 2  «Portret tedna: Marjan Šarec». Delo.si. Ανακτήθηκε στις 19 Ιουνίου 2017.
11. ↑  «Marjan Šarec za predsednika države». Delo.si. Ανακτήθηκε στις 19 Ιουνίου 2017.
12. ↑  «Portret tedna: Marjan Šarec». Delo.si. Ανακτήθηκε στις 19 Ιουνίου 2017.
13. ↑  Oznake. «Večer – Marjan Šarec za predsednika: Strici iz ozadja so izgovor šibkih». Vecer.com. Ανακτήθηκε στις 19 Ιουνίου 2017.
14. ↑  «Portret tedna: Marjan Šarec». Delo.si. Ανακτήθηκε στις 19 Ιουνίου 2017.
15. ↑  «Na predsedniško mesto bi se radi zavihteli tudi estradniki :: Prvi interaktivni multimedijski portal, MMC RTV Slovenija». Rtvslo.si. Ανακτήθηκε στις 19 Ιουνίου 2017.
16. ↑  «MMCživo: Volilni dan v sliki in besedi». Ανακτήθηκε στις 8 Αυγούστου 2018.
17. ↑  «Pahor zmagal v šestih volilnih enotah, Šarec v dveh». Ανακτήθηκε στις 8 Αυγούστου 2018.
18. ↑
19. ↑  STA (17 Αυγούστου 2018). «FOTO:Šarec: Očitno nekdo želi, da se mučim naprej». *www.delo.si*.
20. ↑  Σλοβενία: Παραιτήθηκε ο πρωθυπουργός της χώρας, Μάριαν Σάρετς, iefimerida.gr, 27 Ιανουαρίου 2020.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 1851153532499948820000
* GND: 1164864726

 |

 |